The discursive construction of the language policy debate at Stellenbosch University : an investigation of the Cape Times and Die Burger
Williams, Sasha-Leigh (2018-12)
AFRIKAANSE OPSOMMING: Hierdie proefskrif berig oor die manier waarop daar verslag gedoen is oor die Universiteit Stellenbosch se taaldebat in Engelse en Afrikaanse taalgemeenskappe deur die diskursiewe konstruksie daarvan in harde nuusberigte wat in die Suid-Afrikaanse daaglikse publikasies, Die Burger en die Cape Times gepubliseer is, te ondersoek. Die data wat vir die studie ingesamel is, strek van 1999 tot 2016. Herdie studie gebruik hoofsaaklik die diskoers-historiese benadering (Reisigl en Wodak, 2009) as die belangrikste analitiese instrument, in samewerking met die taalideologie teorie (Woolard, 1998). Addisionele diskursiewe strategieë word in die struktuur van die diskoers-historiese benadering gebruik, soos Fairclough (2003) se relasionele benadering tot tekste; en Scollon (1998) se stemhebbende agente en agente van praat; Irvine en Gal se 'ikonisering'; en White se (1997) 'intensivisering'. Die bevindings dui daarop dat die debat hoofsaaklik in Afrikaans plaasgevind het, en dat min geleenthede vir teen-ideologieë in die Afrikaanssprekende gemeenskap verken kan word. Dit lei tot die konstruksie en voortsetting van 'n radikale diskoers, wat ooreenkom met die regs se populistiese diskoers (Wodak, 2015) in Die Burger. Verder dui die bevindings daarop dat beide Die Burger en die Cape Times metafore van oorlog in hul verslagdoening gebruik. Die Burger se openlike en herhalende gebruik van die oorlogsmetafoor is simptomaties van 'n verlies van hegemonie uitgedruk as taalverlies (Blommaert, 2011). In die Cape Times is egter 'n variasie van hierdie oorlogsmetafoor in die afgelope jare subtiel in diens as 'n bevrydingsdiskoers (Blommaert en Verschueren, 1998), deur ras en transformasie met taal te ekwivaleer. Die mees opvallende bevinding dui daarop dat terwyl harde nuusverslae neutraal wil voorkom, die ikonisering van sosiale akteurs, sowel as die intensivisering van lexis, sterk perspektivisering vir beide koerante veroorsaak. In hierdie proefskrif word dit aanvaar dat taal simbolies is vir groter sosio-politieke onsekerhede wat deur 'n jong demokratiese nasie ervaar word. Dus is die uiteindelike doel van hierdie studie om hierdie sosio-linguistiese kompleksiteit op die internasionale linguistiese veld te beklemtoon. Die hoofsaaklike hoop is om innoverende en volhoubare taalbeleid en beplanningsoplossings vir die taalkundige en intellektuele ontwikkeling van die veeltalige Suid-Afrikaanse bevolking te lok; insluitend die verdere ontwikkeling van die Afrikaanse taal as inklusiewe, kreatiewe en akademiese taal.
Please refer to this item in SUNScholar by using the following persistent URL: http://hdl.handle.net/10019.1/105113